પાલનપુર શહેર આગામી ચોમાસામાં બેટમાં ન ફેરવાય તે માટે લડબી નદીના પટમાં થયેલા દબાણો દૂર કરવા માટે મિડીયા દ્વારા અભિયાન શરૂ કરવામાં આવ્યું છે. જેને હવે પ્રજાજનોનું સમર્થન મળી રહ્યું છે. બે દિવસ અગાઉ લડબીમાં થતાં દબાણને લોકોએ અટકાવ્યું હતુ. જે બાદ આ નદીનું દબાણ દૂર કરવા માટે પાલનપુર નગરપાલિકાના પૂર્વ અને વર્તમાન સભ્યો મેદાનમાં આવ્યા છે. જ્યાં ટાઉન પ્લાનીંગ સમિતિના ચેરમેન સહિતના આગેવાનોએ સોમવારે જિલ્લા કલેકટરને આવેદનપત્ર આપી રજૂઆત કરી હતી.